ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026001

ขอให้แก้ไขปัญหากลิ่นเหม็นรบกวนจากการเผาขยะ บริเวณ ซอยเทียนทะเล 26 แยก 5 ทางซ้าย แขวงท่าข้าม เขตบางขุนเทียน กรุงเทพมหานคร จุดสังเกต หลังศูนย์การค้าโลตัสเอ็กซ์เพรส ซอยเทียนทะเล 26 บ้านหลังดังกล่าวอยู่หลังศูนย์การค้าโลตัสเอ็กซ์เพรส เป็นบ้านที่มีพื้นที่กว้างหลายไร่ ผู้ร้องแจ้งว่ามักจะลักลอบเผาขยะในช่วงเวลากลางคืน ล่าสุดมีการเผาเมื่อวันที่ 25 มิถุนายน 2566 ช่วงเวลา 01.00 น. มีการลักลอบเผาเป็นประจำทุกวัน ส่งกลิ่นเหม็นรบกวนไปทั่วบริเวณเป็นอย่างมาก ทำให้ประชาชนในพื้นที่เสียสุขภาพ มีอาการแสบคอ แน่นหน้าอก ส่งผลกระทบต่อสุขภาพร่างกายเป็นอย่างมาก เบื้องต้นผู้ร้องมีการแจ้งร้องเรียนไปยังศูนย์เรื่องราวร้องทุกข์ กรุงเทพมหานคร , สำนักงานเขตบางขุนเทียน , แจ้งเรื่องหมายเลขสายด่วน 191 หลายครั้งแล้ว แต่ก็ไม่ได้รับการแก้ไขปัญหาแต่อย่างใด ปัจจุบัน (วันที่ 26 มิถุนายน 2566) ผู้ร้องยังประสบปัญหาดังกล่าวเช่นเดิม ประสบปัญหาเป็นระยะเวลาหลายปีแล้ว จึงประสงค์ให้หน่วยงานที่เกี่ยวข้องเข้ามาเร่งดำเนินการแก้ไขปัญหาดังกล่าวเพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata